Diari Oficial de la Generalitat Valenciana


Sumari del DOGV 938, del 08-11-1988 (1988/812324)

ORDRE de 20 d'octubre de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a Énguera, dins la zona d'Énguera i la Canal (València), declarada Zona Desfavorida per la Comunitat Econòmica Europea.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/20/(2)/dof/vci/html**

### Dades del document

Número de DOGV
:   938

Data del DOGV
:   08-11-1988

Secció del DOGV
:   DISPOSICIONS GENERALS

Número del document
:   1988/812324


Data del document
:   20-10-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 20 d'octubre de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a Enguera, dins la zona d'Enguera i la Canal (València), declarada Zona Desfavorida per la Comunitat Econòmica Europea.  
El Decret 48/1987, de 13 d'abril, del Consell de la Generalitat Valenciana, disposa que la Conselleria d'agricultura i Pesca durà a terme les obres i actuacions que s'hagen d'emprendre a les zones desfavorides declarades per la Comunitat Econòmica Europea en la Directiva del Consell 86/466, de 14 de juliol. El municipi d'Enguera, dins la zona d'Enguera i la Canal (València), està inclós en la llista comunitaria de zones agrícoles desfavorides de la directiva esmentada, i es tracta d'una zona desfavorida en perill de despoblament.  
A petició dels agricultors del municipi i de l'Ajuntament respectiu i davant la necessitat de millorar i racionalitzar els regadius actuals i d'utilitzar els recursos disponibles actualment no explotats, s'ha redactat i se sotmet a l'aprovació de la Conselleria d'agricultura i Pesca el «Pla d'Obres i Actuacions a Enguera, dins la zona desfavorida d'Enguera i la Canal (València», que es refereix a les obres d'equipament del sondeig «El Murre» i la transformació amb reg localitzat de la zona que aquest abaste, la millora dels regadius actuals mitjançant la construcció de basses de regulació i la implantació de regs localitzats, com també a la dotació d'aigua potable al municipi d'Enguera.  
Aquesta Conselleria considera, examinat el Pla susdit, que les obres que s'hi inclouen han estat degudament classificades segons que determina l'article 62 de la Llei de Reforma i Desenvolupament Agrari i l'article 2 del Decret 48/1987, del Consell de la Generalitat Valenciana, i que aquestes obres contribuiran a la millora dels regadius actuals i disminuiran les despeses d'explotació i els consums unitaris d'aigua de reg, i a la utilització de recursos hídrics que actualment no s'empren, cosa que donarà lloc a l'augment de la rendibilitat de l'explotació agrària.  
En atenció d'aquests motius,  
ORDENE:  
Article primer  
S'aprova el Pla d'Obres i Actuacions d'Enguera, dins la zona d'Enguera i la Canal (València), declarada zona desfavorida per la Comunitat Econòmica Europea.  
Article segon  
D'acord amb els articles 62 i 65 de la Llei de Reforma i Desenvolupament Agrari, les obres compreses al Pla: instal·lació electromecànica del sondeig El Murre i línia elèctrica, dipósit de regulació i distribució d'aigua, xarxes de conducció d'aigua, incloses la conducció al dipósit municipal d'aigua potable i la xarxa principal de reg localitzat de la zona susdita, la conducció impulsada a la zona de Pino Romo, la bassa de regulació i la xarxa principal o de reg localitzat en aquesta zona, així mateix, l'acondicionament i la millora dels regadius actuals dominats pels sondejos Solana, Charrel, Pepitin i Sayton, lot incloent-hi conduccions d'impulsió, basses de regulació i distribució d'aigua de reg i xarxa principal de reg localitzat, queden classificades com a obres complementàries, incloses al grup d) de l'article 61 de la Llei.  
Per a aquestes obres complementàries s'estableix una subvenció del 30% del seu import i un avançament del 70% restant, reintegrable en un període de 10 anys.  
Les quantitats anticipades reportaran un interés del 40% anual, d'acord amb el que disposa l'article 74 de la Llei de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes pertinents per a la millor aplicació del que disposa aquesta ordre.  
DISPOSICIO FINAL  
Aquesta ordre entrarà en vigor el mateix dia de la publicació al Diari Oficial de la Generalitat Valenciana.  
València, 20 d'octubre de 1988.


Còpia Permalink ELI